**ՀԻՄՆԱՎՈՐՈՒՄ**

 **«Հայաստանի Հանրապետության 2021 թվականի պետական բյուջեում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին» որոշման ընդունման**

«Հայաստանի Հանրապետության 2021 թվականի պետական բյուջեումևՀայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին» որոշման նախագծի ընդունումը պայմանավորված է **«Համաշխարհային բանկի աջակցությամբ իրականացվող ոչ վարակիչ հիվանդությունների կանխարգելման և վերահսկման ծրագրի շրջանակներում շենքային պայմանների բարելավում» բյուջետային տողով նախատեսված միջոցառման գումարների վերաբաշխման անհրաժեշտությամբ։**

Մասնավորապես՝Առողջապահության նախարարության «Առողջապահական ծրագրերի իրականացման գրասենյակ» պետական հիմնարկն աջակցում է առողջապահության նախարարությանը կառավարության ծրագրով արձանագրված առողջապահության ոլորտի կարևորագույն գործառույթների իրականացման` առողջապահական ծառայությունների որակի, հասանելիության ապահովման, ինչպես նաև կանխարգելիչ բժշկության համակարգի զարգացման հարցերում:

Վերոնշյալ գործառույթներն իրականացնելու նպատակով ՀՀ մարզերում հիմնանորոգվում, վերակառուցվում, կառուցվում և հագեցվում են բժշկական հաստատություններ, ամբողջ հանրապետությունում իրականացվում են սքրինինգային հետազոտություններ:

Հաշվի առնելով, որ Մարտունի և Վարդենիս քաղաքներից դեպի Երևան (մոտ 125-160 կմ) և Եղեգնաձորից դեպի Երևան (մոտ 123 կմ) ընկած են երկար տարածություններ, նշված տարածաշրջանների սահմանամերձ լինելու հանգամանքը, ռազմական գործողություններում արյան փոխներարկման հնարավորության կարևորությունը, երկրում պարբերաբար աճող կորոնավիրուսային հիվանդությամբ վարակված և բուժվող հիվանդների քանակը, մարզային հիվանդանոցների պարբերաբար վերապրոֆիլավորումը և ներգրավումը կորոնավիրուսի բուժման գործընթացին և արյան փոխներարկման դրական ազդեցությունը կորոնավարակի բուժման գործում, առաջարկվում է Գեղարքունիքի մարզի Մարտունու ԲԿ-ում և Վայոց Ձորի մարզի Եղեգնաձորի ԲԿ-ում ստեղծել արյան փոխներարկման բաժանմունքներ, վերջիններս հետագայում տեղափոխել «Հիվանդությունների կանխարգելում և վերահսկում» (5222-ԱՄ) և վերջինիս լրացուցիչ ֆինանսավորման (9020-Մ) վարկային ծրագրի շրջանակներում նոր կառուցվող Մարտունու ԲԿ-ի և Վայոց ձորի մարզային հիվանդանոցի շենքեր։

Միջոցառումը համահունչ է «Հիվանդությունների կանխարգելում և վերահսկում» (5222-ԱՄ) և վերջինիս լրացուցիչ ֆինանսավորման (9020-Մ) վարկային ծրագրի «Ընտրված հիվանդանոցների արդյունավետության և որակի բարելավում» բաղադրիչի նպատակների հետ, որոնց շրջանակներում ներկայումս արդեն իսկ մեկնարկել են քննարկվող 2 բժշկական կազմակերպությունների արդիականացման աշխատանքները։

 Հետևաբար, Մարտունու ԲԿ-ի և Վայոց Ձորի մարզային հիվանդանոցի արյան փոխներարկման բաժանմունքների համար բժշկական սարքավորումների ձեռքբերման ապահովման համար առաջարկվում է 2021 թվականի բյուջեի երրորդ եռամյսակում ավելացնել «5129 - այլ մեքենաներ և սարքավորումներ» հոդվածը՝ ընդհանուր 28,000.0 հազար ՀՀ դրամի չափով, համապատասխանաբար՝ 22,400.0 հազար ՀՀ դրամ վարկային միջոցներից և 5,600. հազար ՀՀ դրամ՝ համաֆինանսավորման միջոցներից: Նշված ավելացումն առաջարկվում է կատարել նույն միջոցառման «5112 - շենքերի և շինությունների շինարարություն» հոդվածի միջոցներից։

«Հայաստանի Հանրապետության 2021 թվականի պետական բյուջեում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին» որոշման ընդունման կապակցությամբ պետական բյուջեում լրացուցիչ ծախսերի անհրաժեշտություն չի առաջացնում:

 րականացվող Հյուսիս-հարավ միջանցցման վարկային ծրագիր, Տրանշրգումև առավարում (Տանշ 3)